《送杨郡博赴任上饶》
元代·郑元祐

广信山水邦，儒宫净含晖。阴阴松桧中，白鹇时两飞。

雨馀岩泉松，清音叶鸣徽。泮沼紫鳞跃，讲坛红杏菲。

藤蔓绕涧石，新绿罗成帏。诸生翻经坐，子衿间褒衣。

格言咀芳润，奥理宣幽微。凡陋当脱屣，圣哲胥乘机。

迟师一指授，仁风敞岩扉。

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。